ชื่อสถานที่: ไรซ์เบอร์รี่
ประเภท: ร้านอาหาร กาแฟ เบเกอรี่
ตำบล: ตลาดเหนือ
อำเภอ: เมืองภูเก็ต
จังหวัด: ภูเก็ต
รหัสไปรษณีย์: 83000
พิกัด: 7.88056, 98.37605

เปิดตั้งแต่เจ็ดโมงเช้า ปิดสี่ทุ่ม ร้านอาหารใหญ่โต ดูโล่งโปร่งสบาย เพราะเป็นกระจกรอบด้าน แอร์เย็นสบายๆ บรรยากาศสบายๆ ไม่อึดอัด ลูกค้าส่วนใหญ่เป็นแบบครอบครัวและเพื่อนฝูง มานั่งคุยกัน พบปะสังสรรค์ สบายๆ ไม่เร่งรีบ อาหารมีครบเลยค่ะ ตั้งแต่อาหารเช้า อาหารเที่ยง อาหารเย็น เครื่องดื่ม และขนมของหวาน แถมมี Wifi Free ไปทานตอนมื้อเย็นค่ะ คนไม่เยอะเท่าไหร่ค่ะ พนักงานบริการดีค่ะ อาหารก็รอไม่นาน เมนูที่สั่งมีข้าวกล้องไรส์เบอรี่ปูนิ่มผัดผงกระหรี่ 120 บาท ข้าวกล้องไรส์เบอรี่นุ่มๆ ทานกับปูนิ่มทอดกรอบเบาๆ ผัดผงกะหรี่รสชาติเยี่ยมค่ะ ผงกะหรี่ผัดกับพริกสามสี หอมใหญ่ และไข่ รสชาติกลมกล่อมมากค่ะ สลัดไส้กรอก 100 บาท ผักสลัดสดๆ มาพร้อมไส้กรอกที่ทานแล้วรู้เลยว่าไส้กรอกของดี ไม่มีแป้ง เนื้อเน้นๆ ราดน้ำสลัดครีมญี่ปุ่น อร่อยดีค่ะ หมูคำหวาน 100 บาท หมูหวานๆ แต่น้ำยารสชาติสุดจี๊ด แซ่บมากๆ ค่ะ ทานไปเหงื่อไหลไปค่ะ จัดจ้านมากๆ สเต็กไก่ 150 บาท จานนี้โดนเลยค่ะ สเต็กไก่นุ่มๆ หวานๆ หอมๆ มาพร้อมกับเฟรนฟรายและสลัดผัด ตัวสเต็กไก่มีน้ำซอสราด น่าจะเป็นน้ำเกวี่พริกไทยดำค่ะ แถมมีพริกไทยอ่อนโรยมาให้ด้วย ไม่ต้องพึ่งซอสมะเขือเทศเลย